Document ID: 32002D0183

A BIZOTTSÁG HATÁROZATA
(2002. február 28.)
az élő baromfi harmadik országból történő behozatalával kapcsolatos 95/233/EK és 96/482/EK határozat Bulgária tekintetében történő módosításáról, valamint a 96/483/EK határozat hatályon kívül helyezéséről
(az értesítés a C(2002) 641. számú dokumentummal történt)
(EGT vonatkozású szöveg)
(2002/183/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2001/867/EK határozattal[1] módosított, a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre[2] és különösen annak 21.cikkére, 23. cikke (1) bekezdésére, valamint 24. és 26. cikkére,
mivel:
(1) A legutóbb a 2001/751/EK bizottsági határozattal[3] módosított 95/233/EK bizottsági határozat[4] meghatározza a tagállamok által élő baromfi és keltetőtojások - beleértve a laposmellű futómadarakat és azok tojásait - behozatalára feljogosított harmadik országok elvi jegyzékét.
(2) A legutóbb a 2000/505/EK bizottsági határozattal[5] módosított 96/482/EK bizottsági határozat[6] részletes szabályokat állapít meg az élő baromfi és keltetőtojások behozatalára, valamint az azokra vonatkozó állat-egészségügyi bizonyítványokra vonatkozóan.
(3) A legutóbb a 96/628/EK bizottsági határozattal[7] módosított 96/483/EK bizottsági határozat[8] megállapítja a meghatározott állat-egészségügyi bizonyítványminták használatára jogosult harmadik országok jegyzékét.
(4) Bulgária kérelmezte, hogy engedélyezzék számára élő baromfi és keltetőtojások Közösségbe történő kivitelét, és benyújtotta a szükséges garanciákat.
(5) A Bizottság szolgálatai által Bulgáriában 2000 októberében végzett vizsgálat azt mutatta, hogy Bulgária a baromfira vonatkozó állat-egészségügyi állapot tekintetében megfelelően strukturált és szervezett állat-egészségügyi szolgálatokkal rendelkezik.
(6) Emellett a bolgár állat-egészségügyi hatóságok igazolni tudták, hogy teljesülnek a 96/482/EK határozatban megállapított különleges állat-egészségügyi követelmények.
(7) Ezért helyénvaló Bulgáriát felvenni a harmadik országok 95/233/EK határozatban megállapított jegyzékébe.
(8) Horvátországnak csak területe kijelölt részeiről engedélyezték élő baromfi és keltetőtojások kivitelét. Az 1997 szeptember-októberében és 2000 októberében végzett vizsgálatok feltárták, hogy régiókba sorolásra nincs többé szükség.
(9) Az áttekinthetőség érdekében a 96/483/EK határozat mellékletét célszerű beépíteni a 96/482/EK határozatba. Egyidejűleg a jegyzéket ki kell egészíteni Bulgáriával, valamint Horvátország egész területét régiókba sorolás nélkül kell abban szerepeltetni.
(10) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 95/233/EK határozat I. és II. melléklete helyébe e határozat I. és II. melléklete lép.
2. cikk
A 96/482/EK határozat 2. cikkének (1) bekezdését el kell hagyni, és helyébe a következő szöveg lép:
"(1) A tagállamok engedélyezik az alábbiak behozatalát:
a) az e határozat I. melléklete I. részének A. oszlopában felsorolt harmadik országokból, illetve azok részeiből származó tenyésztésre és termelésre szánt baromfi, amely megfelel az e határozat I. mellékletének II. részében meghatározott A. minta szerinti állat-egészségügyi bizonyítványban megállapított követelményeknek;
b) az e határozat I. melléklete I. részének B. oszlopában felsorolt harmadik országokból, illetve azok részeiből származó keltetőtojások, amelyek megfelelnek az e határozat I. mellékletének II. részében meghatározott B. minta szerinti állat-egészségügyi bizonyítványban megállapított követelményeknek;
c) az e határozat I. melléklete I. részének C. oszlopában felsorolt harmadik országokból, illetve azok részeiből származó naposcsibék, amelyek megfelelnek az e határozat I. mellékletének II. részében meghatározott C. minta szerinti állat-egészségügyi bizonyítványban megállapított követelményeknek;
d) az e határozat I. melléklete I. részének D. oszlopában felsorolt harmadik országokból, illetve azok részeiből származó vágóbaromfi, valamint a vadállomány pótlására szánt baromfi, amelyek megfelelnek az e határozat I. mellékletének II. részében meghatározott D. minta szerinti állat-egészségügyi bizonyítványban megállapított követelményeknek,
amennyiben ezeket a szabályosan kitöltött és aláírt, megfelelő bizonyítvány kíséri."
3. cikk
E határozat III. melléklete a 96/482/EK határozat I. mellékletének I. részeként, a 96/482/EK határozat I. melléklete pedig az I. melléklet II. részeként számozódik.
4. cikk
A 96/483/EK határozat hatályát veszti.
5. cikk
Ennek a határozatnak a tagállamok a címzettjei.
Kelt Brüsszelben, 2002. február 28-án.

Labels: 17
5
3
6
18